OSNOVNA ŠKOLA DVOR

ANTE BRUNE BUŠIĆA 5

44 440 DVOR

Klasa: 602-02/20-01/87

Urbroj: 2176-45-01-20-1

Dvor, 31. kolovoza 2020.

**Provedbeni plan organizacije rada škole u šk. god. 2020./2021. u vrijeme proglašenja pandemije Covid-19 virusa**

Za provedbu nastave u školskoj godini 2020./ 2021. u Republici Hrvatskoj planiraju se tri modela nastave. To su: Model A- nastava u školi, Model B- mješoviti oblik nastave (dijelom u školi, dijelom na daljinu), Model C-nastava na daljinu. Vlada Republike Hrvatske odlukom aktivira sve modele, a o primjeni pojedinog modela odlučuje škola u suradnji s osnivačem i nadležnim lokalnim stožerom.

Osnovna škola Dvor organizira rad u Modelu- A u skladu s novim propisanim uvjetima.

**PRIJEVOZ UČENIKA**

Prijevoz učenika organiziran je prema novom rasporedu polaska. Vremenik je prilog ovom Provedbenom planu. U autobusu učenici sjede po razrednim odjeljenjima pri čemu jedan učenik svakoga dana sjedi na istom mjestu u dolasku i odlasku iz škole. U autobusu je **obvezno nošenje maske**.

U autobus učenici ulaze i izlaze jedan po jedan pridržavajući se propisanog razmaka.

Prijevoz učenika iz škole bit će za niže razrede u 13,00 sati i za više razrede u 14,30sati.

**DOLAZAK I ODLAZAK IZ ŠKOLE**

Učenici koriste dva ulaza i izlaza iz škole. Učenici putnici ulazit će u školu na glavni ulaz gdje će dezinficirati potplatete otići do svoje učionice,probuti se i zatim oprati ruke spunom i vodom.Učenici putnici ulaze u školu odmah po dolasku autobusa.Učenici iz Dvora ulaze u školu na bočni ulaz u 8.20h. Odlaze pred svju učionicu gdje se preobuvaju, zatim peru ruke sapunom i vodom i odlaze u učionicu. Učenike na ulazima dočekuju dežurni učitelji, a u učionicama će ih čekati predmetni učitelji.

Nakon zadnjeg sata učenici izlaze iz škole pazeći na razmak u pratnji razrednog učitelja (razredna nastava), odnosno učitelja koji održava zadnji sat u razredu (predmetna nastava) i dežurnih učitelja.

Zadržavanje ispred škole prije i poslije nastave nije dozvoljeno. Izlazak iz dvorišta škole za vrijeme nastave nije dozvoljen.

**TRAJANJE NASTAVNOG SATA I ODMORA**

Nastavni sat traje 45 minuta. Mali odmori su 5 minuta te veliki odmor za objed 10 minuta. Učenici neće izlaziti u isto vrijeme na školski odmor. Za vrijeme sata će moći pojedinačno otići u učenički WC.

**ORGANIZACIJA NASTAVE**

Svaki razredni odjel koristit će jednu učionicu, osim kada se odvija blok sat informatike i sat TZK. Tada će učenici prelaziti iz svoje matične učionice u učionicu informatike koja će se prije njihova ulaska dezinficirati, odnosno u pratnji učitelja u dvoranu ili na igralište. Napravljen je raspored učionica koji omogućava da svi učenici sjede sami te je između njih razmak od najmanje 1,5 m. Budući da smo uspjeli osigurati potrebne uvjete, učenici u razredima **NEĆE** morati nositi maske.

Učenici isključivo borave u svojoj učionici ili s učiteljem odlaze na nastavu na dvorište ili školsko igralište. Učenici ne dolaze u kontakt s učenicima iz drugih razrednih odjela te se kreću izvan učionice samo ukoliko je nužno. Moguće kretanje po školi je u najkraćoj mogućoj ruti i uvijek desnom stranom hodnika ili stepenica.

Svaki učenik predmetne nastave, učenici putnici, učenici s teškoćama i učenici narušenog zdravstvenog stanja, kao i svi djelatnici škole dobit će 4 pamučne maske na korištenje.

Učitelji predmetne nastave u razrednoj nastavi u razredu koriste masku.

U odnosu na druge učenike i odrasle osobe u školi, pomoćnik u nastavi se pridržava svih pravila fizičke udaljenosti, dosljedno provodi pojačanu osobnu higijenu, potiče na pojačanu higijenu i fizički razmak sve učenike te pomaže u održavanju higijene prostora. U radu s djetetom kojemu je osigurano pravo na PUN-i, PUN neće moći održavati propisanu udaljenost jer održavanjem te udaljenosti on ne bi bio u mogućnosti izvršavati sve poslove sukladno Pravilniku o pomoćnicima u nastavi i stručnim komunikacijskim posrednicima (NN 102/2018, 22/2020). Preporučuje se da PUN kod pomaganja učeniku nosi kiruršku masku, a kod pomaganja učeniku pri korištenju toaleta da, ako je moguće, koristi jednokratne rukavice.

Izbjegavat će se ulazak drugih osoba (primjerice zbog čišćenja, popravka ili donošenja hrane) u učionicu sve dok učenici borave u njoj.

**RASPORED ČIŠĆENJA I DEZINFEKCIJA ŠKOLSKOG PROSTORA**

Na početku i na kraju smjene će se čistiti i dezinficirati sve prostorije u kojima su boravili učenici i djelatnici škole. Zajedničke prostorije će se čistiti za vrijeme nastave.

Prostorije u ustanovi obvezno je provjetravati više puta dnevno, svakako prije dolaska i nakon odlaska učenika, i to u trajanju od najmanje pola sata te pod odmorima ili na način, ako to vremenske prilike dopuštaju, da se ostavi otvoren prozor. Kad je lijepo vrijeme, preporučuje se ostaviti otvorene prozore tijekom odgojno-obrazovnoga rada. Ako prozori ne mogu biti stalno otvoreni, prostoriju je potrebno redovito provjetravati tijekom odmora i bar jednom na 10 minuta tijekom sata. Ako postoje prozori na kip, isti stalno trebaju biti otvoreni.

Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju te druge dodirne površine koje koristi veći broj osoba neophodno je dezinficirati brisanjem više puta (na početku i na kraju smjene te najmanje jednom tijekom smjene). Čišćenje se provodi u vrijeme kada su djeca u dvorištu ili nakon njihovog odlaska. Neophodno je pojačano čišćenje WC-a, umivaonika, kvaka u WC-ima, prekidača za svjetlo, tipki na vodokotlićima, površina koje se često dodiruju i to nakon svakog odmora.

Spremačice i domar prvi ulaze u školu i zadnji odlaze iz škole nakon što dezinficiraju sve korištene površine i predmete.

Dezinfekcija kompletne škole provodit će se dva puta dnevno; prije početka jutarnje smjene i nakon odlaska učenika.

**PREHRANA**

U školi je organizirana prehrana (kombinacija kuhanog i mliječnog obroka). Prehranu ćemo organizirati u prostoriji u kojoj borave učenici na način da se hrana unaprijed podijeli u porcije ili pakirane obroke koju će pojesti u razredu u vrijeme kad bi inače bio veliki odmor.

**ODLAZAK NA TOALET**

Učenici koriste sanitarne čvorove za vrijeme sata.

U sanitarnim čvorovima za učenike mogu biti 3 učenika istovremeno. Ostali čekaju u redu s razmakom od najmanje 2 metra. Potrebno poticati učenike na redovito pranje ruku tekućom vodom i sapunom nakon korištenja toaleta.

**OSTALO:**

* do daljnjeg su zabranjeni svi posjeti školama
* ulazna vrata škole bit će zatvorena i otvarat će ih dežurni djelatnik
* dostavu za potrebe ustanove preuzima domar na vanjskim vratima, a ulaz je dozvoljen iznimno serviserima i ostalim službama čije usluge su neophodne (što uključuje dosljednu provedbu preventivnih i protuepidemijskih mjera poput provjere vode za ljudsku potrošnju, zdravstvene ispravnosti hrane i sl.) uz obveznu mjeru dezinfekcije ruku, nošenja zaštitne maske i zamjenske obuće
* ustanova vodi evidenciju ulaska/izlaska bilo da je riječ o ovlaštenom ili neovlaštenom osoblju (ovlašteno osoblje uključuje: učenike, osoblje, pomoćno i administrativno osoblje, ostalo osoblje kojem je odobren ulazak; neovlašteno osoblje uključuje: roditelje/skrbnike, neupisanu braću/sestre djecu/učenike, drugo osoblje koje nije nužno za rad ustanove)
* evidencija ulazaka i izlazaka mora se obaviti na adekvatan način da se ne stvaraju grupiranja na ulazu, **npr. za učenike se evidencija obavlja u razredu**
* knjiga evidencije učenika nalazi se u svakoj učionici u kojem boravi to razredno odjeljenje
* evidencijska knjiga svih djelatnika te roditelja i osoba koje ulaze u školu vodi se na školskoj porti
* roditelji se ne okupljaju na ulazu u školsku zgradu

Škola će započet školsku godinu po Modelu A koji podrazumijeva nastavu u školi, a nastavne procese prilagođavat će epidemiološkoj situaciji i mijenjati Modele prema potrebi, vodeći računa da nam je zdravlje učenika na prvom mjestu.

Ravnateljica Osnovne škole Dvor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klara Pereković, dipl.učit.

Prilog 1. Vremenik dolaska i odlaska autobusa ( 2020./21.)

***1.* *Linija: Kuljani-Divuša-Golubovac-Unčani-B.Struga-Zamlača-Dvor***

redovna linija

Vrijeme polaska autobusa: **Kuljani 7,50 sati (kao i do sad**a), ostali učenici čekaju na svojim stanicama (nema izmjene u vremenu polaska )

***2. Linija: Lotine-G.Oraovica-D.Oraovica -Dvor***

Vrijeme polaska autobusa**: Lotine 7,10 sati** (10 min kasniji polazak ), ostali učenici prema tome čekaju na svojim stanicama ( dosadašnjem vremenu polaska dodaju 10 minuta)

***3. Linija: Zrinska Draga-Brđani-Paukovac-Kepčije-G.Javoranj-D.Javoranj-Vanići-Dvor***

Vrijeme polaska autobusa**: Zrinska Draga 7,15 sati** (15 min kasniji polazak ), ostali učenici prema tome čekaju na svojim stanicama ( dosadašnjem vremenu polaska dodaju 15 minuta)

***4. Linija: G.Stupnica-Pedalj-D.Stupnica-Rujevac-Trgovi-Dvor***

Vrijeme polaska autobusa**: G.Stupnica 7,30 sati**

**D. Stupnica, Pedalj 7,40 sati**

**Rujevac 7,50 sati**

***5. Linija: Ljubina-Grmušani-Vanići-Dvor***

Vrijeme polaska autobusa: **Ljubina 7,50 sati** (10 minuta kasniji polazak), ostali učenici prema tome čekaju na svojim stanicama ( dosadašnjem vremenu polaska dodaju 10 minuta)

***6. Linija: Matijevići-Dvor***

Vrijeme polaska autobusa: **Matijevići 8,10 sati (Čerkezovac)** (15 minuta kasniji polazak), ostali učenici prema tome čekaju na svojim stanicama ( dosadašnjem vremenu polaska dodaju 15 minuta)

***7. Linija: Kosna-Javnica-B.Vrpolje-Hrtić-Dvor***

Vrijeme polaska autobusa**: Kosna 7,15 sati**

**Javnica 7,45 sati**

**B.Vrpolje 8,00 sati**

**Hrtić 8,10 sati**